עם מסכות בדרך השלום בתל אביב (צילום: אבי חי)

שר הביטחון נפתלי בנט הנחה היום (שישי) את מערכת הביטחון להקים שלושה מרכזי בידוד שיתופיים לחולי קורונה שמצבם קל - כחלופה לאשפוז ביתי. זאת על רקע העלייה במניין הנדבקים בנגיף בישראל, שהגיע אחר הצהריים ל-127, ובשל העובדה שבתי החולים לא יכולים להכיל את כולם. בתוך כך, חולה מס' 21, גבר בן 32 מאזור חוף הכרמל, שאושפז לפני שבוע בבית החולים רמב"ם במצב קל - החלים לחלוטין ושוחרר לביתו. מדובר בחולה הרביעי בארץ שהחלים עד כה.

בתום התייעצות עם משרד הבריאות והמטה לביטחון לאומי, הנחה השר להיערך, לאתר, לצייד ולהכין שלושה מתקנים שייפתחו בצפון, בדרום ובמרכז כדי לקלוט חולים כבר בימים הקרובים. העלות נאמדת בכמה עשרות מיליוני שקלים. מלשכתו נמסר שמטרת המתקנים תהיה לרכז את החולים הקלים אשר נושאים את הנגיף - על מנת לאפשר בידוד אפקטיבי, למנוע סכנת הדבקה לבני המשפחה, להקל על המבודדים במישור החברתי ולהעניק מענה רפואי מידי לחולים במקרה של החמרה.

במערכת הביטחון בוחנים אפשרות להקים את שלושת המרכזים על תשתית של מלונות (ברמת כוכב 1), אתרי נופש של האגודה למען החייל, כפרי נוער ריקים או אכסניות שיכילו בשלב הראשון כ-1,000 נשאים.

"בישראל יש כ-130 נשאי קורונה ידועים, אבל אנחנו לא יודעים כמה נשאים יש שאינם ידועים", הסביר בנט. "זה יכול להכפיל או לשלש את עצמו. החשש שלנו היא מתסמונת שהזינוק יהיה לא לינארי ונערכים למצב של הדבקה רחבה והמונית. המטרה הלאומית זה להשטיח את הגרף ולהגיע למצב שבו נוכל לפרוס את ההדבקות על פני תקופה ארוכה כדי שמערכת הבריאות תוכל לטפל בנפגעים עם תסמונות חמורות".

השר בנט אמר כי הוא התנגד לאשפוז ביתי בגלל זמן ההחלמה הארוך שאורך כחמישה שבועות: "חושבים שאשפוז ביתי זה שבועיים, אבל מי שנושא את הנגיף צריך להיות חמישה שבועות בבית בבידוד מוחלט. זה זמן שבו אנשים יכולים להדביק את כל בני המשפחה שלהם. הניסיון הסיני והדרום קוריאני מראה שאשפוז ביתי מדביק את המשפחה והמשפחה מדביקה את כולם".

בנט אמר כי אשפוז ביתי גורם ללוגיסטיקה להיות מסובכת, מאחר שיש צורך לנטר את המאושפזים. בנוסף, העובדה שנשאים יהיו ביחד תסייע להם להיות במעגל חברתי.

החולה האחרון שאותר (מס' 127) הוא גבר בשנות ה-30 לחייו מירושלים, אשר בא במגע עם חולה אחר שכבר אובחן. ממשרד הבריאות נמסר כי המגעים הקרובים של החולה החדש אותרו ומתודרכים באופן פרטני. במשרד הבריאות פרסמו את מסלולו בימים האחרונים, ומסרו כי כל מי שהיה במקומות ובקווי התחבורה הרלוונטיים בזמנים שצוינו מתבקש להיכנס לבידוד ביתי לפי הוראת משרד הבריאות ולדווח על כך באתר משרד הבריאות, במוקד *5400 או במוקדי קופות החולים:

4.3, יום רביעי: ישיבה תיכונית "מקור חיים" שבכפר עציון בשעות 12:-7:00 וכן 19:45-18:30. באותו יום הוא היה בבית הספר "ראשית" רחוב דהומיי 6 ירושלים בשעות 14:50-12:50 בכיתה ו' של המורה ענבל וכן בכיתה ה' של המורה נועם. כמו כן הוא ביקר בסניף רמי לוי בצומת גוש עציון ב-20:40-20:00.

5.3, יום חמישי: ב-09:15 בקו 35 מתחנת "המפלצת" לרחוב זנגביל ירושלים, בהמשך בקו 27 מרחוב זנגביל לתחנת הר הרצל בירושלים בשעות 9:25-9:20. על הרכבת הקלה בשעה 09:25 עד לתחנת הטורים שם ירד בשעה 09:50. בין 12:00 ל-13:30 היה בבית הכנסת "זהרי חמה" רחוב יפו ירושלים. ב- 16:00 עלה לרכבת הקלה מתחנת יפו מרכז לתחנת הרכבת הר הרצל, שם ירד ב-16:40, ועלה על קו 20 בתחנת הר הרצל לתחנה ברחוב ניקרגואה. ב-23:00-20-50 היה במסעדת "433 "בצומת שילת.

6.3, יום שישי: ביקר בחנויות סופר "מחסני השוק" בצומת אורה ירושלים (10:20-10:00), TO GO ברחוב כנפי נשרים בגבעת שאול בירושלים (11:40-11:20), סופר פארם ברחוב כנפי נשרים 11:50-11:40, בבזאר מיטל ברחוב בית הדפוס 7 ירושלים בין 12:20 ל-12:10 וב"קונדיטורית MOTIS" ב-12:20 ל-12:25. מהשעה 17:00 ועד מוצאי שבת ב-18:30 היה בישיבה תיכונית מקור חיים בקיבוץ כפר עציון.

8.3, יום ראשון: 12:10-12:00 בסניף הבנק הבינלאומי ברחוב כנפי נשרים ירושלים. בשעות 14:50-14:10 "באגט שילת" רחוב דהומיי ירושלים. ב-19:50-18:00 בעצרת תפילה בבית הכנסת "זכור לאברהם" ברחוב קולומביה 7 ירושלים.

9.3, יום שני: 18:00-17:00 בבית הכנסת "שירת גנים" רחוב הסביון 9 ירושלים.

10.3, יום שלישי: 19:00-18:00 בקריאת מגילה באולם של המתנ"ס הקהילתי בשכונת קריית מנחם בירושלים.

11.3, יום רביעי: בשעות 8:45-7:30 בבית הכנסת "שירת גנים" סביון 9 ירושלים.

חולים קל עברו לאשפוז בית

15 איש מהצוות הרפואי של מחלקת הילדים בהדסה עין כרם נכנס לבידוד בשל חשיפה לנושאת קורונה - מלווה של אחד הילדים במחלקה, שלא ידעה שהיא נושא את הנגיף. מאז חלפו שמונה ימים. כעת בית החולים עובד על גיוס אחיות ממחלקות אחרות כדי למלא את מקומן של אלה שנכנסו לבידוד. לאף אחד מה-15 אין תסמינים של המחלה.

19 מחולי הקורונה בארץ כבר מאושפזים בביתם. ככל שעולה מספר חולי הקורונה בישראל, משרד הבריאות מנחה את קופות החולים להיות מוכנות לאשפוז ביתי של חולים קלים. על פי התכנון עוד לפני החלטת בנט, החולים יהיו במעקב של קופת החולים שבה הם מבוטחים, יבדקו מדדים לעצמם, יקיימו שיחות וידאו יומיות עם הרופאים שלהם ורק במקרה של החמרה או הרעה במצבם - הם יפונו לטיפול בבית חולים.

מדובר למעשה בשלב הבא שאליו התכוננה מערכת הבריאות, במקרה של עלייה במספרי חולי הקורונה, מאחר שבתי החולים לא יכולים להכיל את כל החולים ובכירים אף התריעו מפני קריסה תחת העומס.

קודם לכן פורסמו מסלולי חולים נוספים, בהם חולים 122-119 - ילדים ובני נוער בגילאי 18-5 מאזור המרכז, אשר באו במגע עם חולה מאובחן.

חולים 116 ו-117 - זוג בשנות ה-70 לחייהם ממרכז הארץ, חזרו מטיול מאורגן במצרים בתאריך 5.3:

25.2 : 9:00: טיסה מתל אביב לקהיר בחברת אייר סיני UD054

5.3: 11:00: טיסה מקהיר לתל אביב בחברת אייר סיני UD054

5.3 : 16:00-18:00 סופר ברקת, יהוד וסופר פרשמרקט, יהוד

7.3 : 10:00-12:00 מוקד בטר"ם, בני ברק

7.3: 12:30-13:30 סופר-פארם, קניון איילון

חולה 119 - בת 12 ממרכז הארץ, הלומדת בבי"ס "אורות" ברח' הבנים 10 באור יהודה:

1.3-5.3, 8.3: נסעה לבית הספר בקו 1 של חברת קווים בשעה 07:30 מתחנת ניצן-גבי אשכנזי ועד לבית ספר "אורות".

1.3 : היתה במופע במרכז לאומנויות הבמה בשד' עמק איילון בשוהם בשעות 19:00-21:00.

6.3 : היתה בגן "צבעוני", רחוב שקמה 20 באור יהודה.

9.3 :בית הכנסת אוהל אבנר ברחוב דגניה 40 באור יהודה בשעות 18:00-19:30.

כל תלמידי ומורי כיתה ו' בבית הספר "אורות", גן הילדים "צבעוני", וכן מי שנסע בקו האוטובוס בימים ובשעות המפורטים מעלה, וכן מי שהיה במופע, וישב בשורות 6-10 מתבקש להיכנס לבידוד ביתי לפי הוראת משרד הבריאות אנשים אחרים שהיו עימה במגע קיבלו הודעה באופן אישי.

בדיקות חום בכניסה לעין כרם

חולה 120 - בן 15 ממרכז הארץ, למד בבית הספר "יעדים" ברחוב ירושלים 9 באור יהודה עד ה-5.3:

29.2 : בית כנסת יוסף חיים בנווה מונסון בשעות 08:00-10:30

4.3 : קו 236 של חברת קוים מאור יהודה לתל אביב בשעה 16:00 וקו 125 של חברת דן במסלול מצפון לדרום (תחנת עליה באלנבי) בשעות 16:30-17:00 לערך.

4.3: אצטדיון בלומפילד בתל אביב, ישב בחלק העליון של גוש 316.

6.3 : בית כנסת יוסף חיים בנווה מונסון בשעות 18:00-19:00

7.3 : בית כנסת יוסף חיים בנווה מונסון בשעות 16:00-17:00

8.3 :מרפאת "כללית סמייל" ברח' יהודה סעדון 120 באור יהודה בשעות 19:00-19:30

9.3 : בית הכנסת אוהל אבנר ברחוב דגניה 40 באור יהודה בשעות 18:00-19:30

כל תלמידי ומורי שכבת י'-י"ב בבית הספר "יעדים", וכן מי שהיה במקומות שפורטו בימים ובשעות המפורטים מעלה, מתבקש להיכנס לבידוד ביתי לפי הוראת משרד הבריאות.

חולה 121 - בת 17 ממרכז הארץ, תלמידת כיתה יב' באולפנת צפריה, שם למדה עד 4.3:

7.3 : בית כנסת יוסף חכם בנוה מונסון בשעות 15:45-16:30, עזרת נשים.

8.3 : מרפאת "כללית סמייל" ברח' יהודה סעדון 120 באור יהודה בשעות 19:00-19:30

כל תלמידי ומורי שכבת י"ב באולפנת "צפריה", וכן כל המשתתפים בהסעה הפרטית לאולפנה בין אור יהודה לבין צפריה, ומי שהיה במקומות שפורטו בימים ובשעות המפורטים מעלה, מתבקש להיכנס לבידוד ביתי לפי הוראת משרד הבריאות.

חולה 122 - ילד בן 5 ממרכז הארץ, תלמיד בגן דקל ברחוב דגניה 20 באור יהודה. היה בגן עד 8.3:

7.3 : בית כנסת יוסף חכם בנוה מונסון, עזרת נשים, בשעות 15:45-16:30

9.3 : בית הכנסת אוהל אבנר, רחוב דגניה 40 באור יהודה, עזרת נשים, בשעות 18:00-19:30

אנשים נוספים שהיו עימו קיבלו הודעה באופן אישי.

חולה 125 - אישה בשנות ה-30 לחייה ממרכז הארץ, מגע של חולה מאומת:

3.3 : 18:00-20:00 אולם מספר 2, קולנוע קניון איילון

6.3 : 13:40-17:00 מסעדת טאיזו, דרך מנחם בגין 23, תל אביב

מי שהיה במגע הדוק מקרב המשפחה ובמקום העבודה קיבל הודעה פרטנית.

חולה 126 - חולה בשנות ה-60 לחייה, הגיעה מטוניס לארץ עם חניית ביניים בטורקיה:

11.3 - 16:35 טיסה מטוניס לאיסטנבול מס׳ TK664

11-12.3 עקב עיכוב בשעת ההמראה של טיסה זו, לינה במלון EURO PARK באיסטנבול.

12.3- 07:45 טיסה מאיסטנבול לתל אביב מס׳ TK0784

היא הועברה על ידי מד"א לתל השומר לבידוד מייד לאחר הנחיתה בארץ.

בנוסף, פורסם עדכון למסלולה של חולה 109- אישה בשנות ה-60 לחייה ממרכז הארץ, שחזרה מטיול מאורגן מצרים ב5.3:

25.2: 9:00: טיסה מתל אביב לקהיר בחברת אייר סיני, מספר טיסה UD054

5.3 : 11:00: טיסה מקהיר לתל אביב בחברת אייר סיני , מספר טיסה UD054

5.3 : 17:00-19:00 חדר מס' 2, פנימית ד' בית החולים בילינסון

8.3: 8:50-9:10: נסיעה באוטובוס קו 5 אגד ראשל"צ מתחנת תור הזהב לרח' לישנסקי 4 בראשל"צ

8.3 : 12:00-15:00 אושר עד, מערב ראשון לציון

8.3: 10:50-11:30 סניף "כרמים", קופת חולים כללית, ראשון לציון

8.3 : 16:30-17:00: נסיעה באוטובוס קו 5 אגד ראשל"צ מרח' לישנסקי 4 לתחנת תור הזהב בראשל"צ

9.3: 7:00-8:00 סניף "כרמים", קופת חולים כללית, ראשון לציון

9.3 : 8:50-9:10: נסיעה באוטובוס קו 5 אגד ראשל"צ מתחנת תור הזהב לרח' לישנסקי 4 בראשל"צ

9.3: 12:30-14:30 סינמה סיטי

9.3: 12:30-13:00 הבנק הבינלאומי, רח' ילדי טהרן, ראשון לציון

9.3 : 16:30-17:00: נסיעה באוטובוס קו 5 אגד ראשל"צ מרח' לישנסקי 4 לתחנת תור הזהב בראשל"צ

שוהה בבידוד ביתי מתאריך 10.3.